ai4bharat/Pralekha huggingface dataset:
সড়কপরিবহণওমহাসড়কমন্ত্রক
অর্থনৈতিক মন্দা থেকে বেরিয়ে আসার জন্য বাস ও গাড়ি পরিচালকদের সবরকম সহযোগিতার আশ্বাস দিয়েছেন গডকরি
নতুন দিল্লি, ৬ মে, ২০২০
কেন্দ্রীয় সড়ক পরিবহন ও মহাসড়ক ও অতি ক্ষুদ্র, ক্ষুদ্র, মাঝারি শিল্প উদ্যোগ মন্ত্রী শ্রী নীতিন গডকরি দেশের বাস ও গাড়ি পরিচালক সংগঠনের সদস্যদের আশ্বাস দিয়েছেন যে, সরকার তাদের সমস্যাগুলি সম্পর্কে পুরোপুরি সচেতন, এবং তাদের সমস্যা দূর করতে সবরকম সহযোগিতা করা হবে। তিনি বলেছেন,এ বিষয়ে প্রধানমন্ত্রী ও অর্থমন্ত্রীর সাথে নিয়মিত যোগাযোগ রাখা হচ্ছে।
ভিডিও কনফারেন্সের মাধ্যমে ভারতের বাস এবং গাড়ি পরিচালন সংগঠনের সদস্যদের উদ্দেশ্যে বক্তব্য রাখতে গিয়ে শ্রী গডকরি বলেন, গণ পরিবহন ও মহাসড়কে যাতায়াত চালু হওয়ার পরে জনগণের মধ্যে আস্থা ফেরাতে এক দীর্ঘ পথ পেরোতে হবে। তিনি বলেন, খুব শীঘ্রই কিছু নির্দেশিকা জারি করে গণ পরিবহণ ব্যবস্থা চালু হতে পারে। তবে বাস ও গাড়ি পরিচালনার সময় সামাজিক দূরত্ব বজায় রাখা, হ্যান্ড ওয়াশ, স্যানিটাইজাইজিং, ফেস মাস্কের মতো সমস্ত সুরক্ষা ব্যবস্থা গ্রহণের বিষয়ে সতর্কতা অবলম্বন করতে হবে বলে তিনি জানান।
উপস্থিত সদস্যদের উদ্বেগের প্রেক্ষিতে মন্ত্রী জানান যে, তার মন্ত্রক আগামী দিনে গণপরিবহণে লন্ডন মডেল গ্রহণ করতে পারে, যেখানে সরকার নূন্যতম অর্থ বিনিয়োগ করবে এবং বেসরকারী বিনিয়োগে জোর দেওয়া হবে। আলোচনায় তিনি দীর্ঘ দিন ধরে চলা ভারতীয় বাস ও ট্রাকের খারাপ মানের কথা উল্লেখ করেন। মন্ত্রী বলেন, বর্তমান মহামারীজনিত পরিস্থিতিতে ভারতীয় অর্থনীতি কঠিন অবস্থার মধ্য দিয়ে যাচ্ছে। তবে, এই পরিস্থিতি মোকাবিলায় তিনি সব পক্ষকে একযোগে কাজ করার আহ্বান জানান। তিনি বলেন এই সময়ে বিশ্বের অনেক দেশ চীন থেকে মুখ ফিরিয়ে নিচ্ছে।এই সুযোগ কে কাজে লাগানো দরকার। এখন বিদেশি সংস্থাগুলিকে ভারতে বিনিয়োগের জন্য আহ্বান জানানো প্রয়োজন। সরকার এবং শিল্প সংস্থাগুলি একযোগে লড়াই করলে করোনার বিরুদ্ধে লড়াইয়ের পাশাপাশি অর্থিক মন্দা কাটিয়ে ওঠা সম্ভব। আলোচনায় বাস এবং গাড়ি পরিচালন সংগঠনের সদস্যরা গণপরিবহন পুনরায় চালু করা,বীমার মেয়াদ বৃদ্ধি সহ একাধিক প্রস্তাব মন্ত্রীর কাছে পেশ করেন।
(CG/SS
প্রধানমন্ত্রীরদপ্তর
ইজরায়েলের প্রধানমন্ত্রী হিসেবে দায়িত্ব গ্রহণের জন্য ইয়ার লাপিড-কে প্রধানমন্ত্রীর অভিনন্দন
নয়াদিল্লী, ০১ জুলাই, ২০২২
প্রধানমন্ত্রী শ্রী নরেন্দ্র মোদী ইজরায়েলের প্রধানমন্ত্রী হিসেবে দায়িত্ব গ্রহণের জন্য ইয়ার লাপিড-কে অভিনন্দন জানিয়েছেন। তিনি নাফতালি বেনেটকে ভারতের প্রকৃত বন্ধু হিসেবে উল্লেখ করে তাঁকে ধন্যবাদ জানিয়েছেন।
প্রধানমন্ত্রী কয়েকটি ট্যুইট বার্তায় বলেছেন, “@yairlapid-কে ইজরায়ের প্রধানমন্ত্রী হিসেবে দায়িত্ব গ্রহণের জন্য উষ্ণ শুভেচ্ছা ও আন্তরিক অভিনন্দন জানাই। আমরা দুই দেশের কূটনৈতিক সম্পর্কের ৩০ বছর পূর্তি উদযাপন করছি। এই সময়ে উভয় রাষ্ট্রের কৌশলগত অংশীদারিত্বকে আরও এগিয়ে নিয়ে যাওয়ার ক্ষেত্রে আমি আশাবাদী।”
“@naftalibennett-ভারতের প্রকৃত বন্ধু হওয়ার জন্য আপনাকে ধন্যবাদ। আমাদের ফলপ্রসূ আলোচনাগুলি মনে থাকবে। আপনার নতুন দায়িত্বের সাফল্য কামনা করি।”
PG/CB/NS
(
প্রধানমন্ত্রীরদপ্তর
উত্তরাখন্ডের উন্নয়নের মাপকাঠিতে শীর্ষ স্থানে থাকা তেহরি-কে অভিনন্দন প্রধানমন্ত্রীর
নয়াদিল্লি, ২২ এপ্রিল, ২০২৩
প্রধানমন্ত্রী শ্রী নরেন্দ্র মোদী উত্তরাখন্ডে উন্নয়নের মাপকাঠিতে শীর্ষে থাকা তেহরির জনগণকে তাঁদের নিষ্ঠা ও কঠোর পরিশ্রমের জন্য প্রশংসা করেছেন।
সাংসদ শ্রীমতী মালা রাজ্য লক্ষ্মী শাহ – এর এক ট্যুইটের জবাবে শ্রী মোদী তাঁর ট্যুইটে বলেন, “এই গৌরবময় অনুভূতির জন্য তেহরির ভাই ও বোনেদের আমার অনেক অনেক অভিনন্দন। উন্নয়নের জন্য আপনাদের নিষ্ঠা ও পরিশ্রমের ফল এই সাফল্য”।
PG/PM/SB
(
শ্রমওকর্মসংস্থানমন্ত্রক
ইএসআইসি-র নতুন মহানির্দেশক হিসেবে শ্রী মুখমিত এস ভাটিয়া কার্যভার গ্রহণ করেছেন
নতুন দিল্লি, ০১ এপ্রিল, ২০২১
ভারত সরকারের শ্রম ও কর্মসংস্থান মন্ত্রকের অধীন এমপ্লয়িজ স্টেট ইনসিওরেন্স কর্পোরেশন, ইএসআইসি,র নতুন মহা নির্দেশক হিসেবে শ্রী মুখমিত এস ভাটিয়া, আইএএস, আজ নতুন দিল্লিতে সংস্থার মুখ্য কার্যালয়ে কার্যভার গ্রহণ করেছেন।
শ্রী ভাটিয়া ১৯৯০ ব্যাচের ঝাড়খন্ড ক্যাডারের আইএএস অফিসার। এর আগে তিনি অর্থ মন্ত্রকের অধীন ইকোনমিক অ্যাফেয়ার্স বিভাগের অতিরিক্ত সচিব ছিলেন। জেলা এবং রাজ্য পর্যায়ে বিভিন্ন সরকারি সংস্থায় তাঁর কাজ করার অভিজ্ঞতা রয়েছে। এক সময় তিনি ঝাড়খন্ড সরকারের শ্রম ও কর্মসংস্থান এবং নারী ও শিশু উন্নয়ন দপ্তরের প্রধান সচিব ছিলেন।
শ্রী ভাটিয়া মাদ্রাজ বিশ্ববিদ্যালয় থেকে প্রতিরক্ষা ও কৌশলগত বিদ্যায় এমফিল করেছেন। এর আগে তিনি দিল্লি বিশ্ববিদ্যালয় থেকে বিজনেস এডমিনিস্ট্রেশনে স্নাতকোত্তর ডিগ্রি অর্জন করেন।
CG/ SB
(Visitor Counter : 130
প্রধানমন্ত্রীরদপ্তর
প্রধানমন্ত্রী ১৮ অক্টোবর লোথালে জাতীয় সমুদ্র ঐতিহ্য চত্বরে কাজের অগ্রগতি পর্যালোচনা করবেন
৩ হাজার ৫০০ কোটি টাকা ব্যয়ে এই প্রকল্পটি নির্মাণ করা হচ্ছে
নয়াদিল্লি, ১৭ অক্টোবর, ২০২২
প্রধানমন্ত্রী শ্রী নরেন্দ্র মোদী ১৮ অক্টোবর বিকেল ৫টা নাগাদ ভিডিও কনফারেন্সিং – এর মাধ্যমে গুজরাটের লোথালে নির্মীয়মান জাতীয় সমুদ্র ঐতিহ্য কেন্দ্রের কাজের অগ্রগতি পর্যালোচনা করবেন। এই উপলক্ষে আয়োজিত অনুষ্ঠানে ভাষণও দেবেন তিনি।
হরপ্পা সভ্যতার অন্যতম বিশেষ বন্দর শহর লোথাল, এখানে সবচেয়ে প্রাচীন মানুষের তৈরি জাহাজঘাঁটি পাওয়া গেছে। এই শহরের ঐতিহাসিক গুরুত্বের দিকে নজর রেখে এই সমুদ্র ঐতিহ্য চত্বর বিশেষ তাৎপর্যপূর্ণ।
লোথালে এই জাতীয় সমুদ্র ঐতিহ্য কেন্দ্রটি ভারতের সমৃদ্ধশালী ও বৈচিত্র্যময় ঐতিহ্য তুলে ধরার পাশাপাশি, লোথালকে বিশ্ব মানের আন্তর্জাতিক পর্যটন গন্তব্য হিসাবে গড়ে তুলতে সাহায্য করবে। পর্যটন বাড়লে স্বাভাবিকভাবেই এই অঞ্চলের অর্থনৈতিক উন্নয়ন ঘটবে।
এই চত্বরটির নির্মাণ কাজ শুরু হয় চলতি বছরের মার্চ মাস থেকে। এতে ব্যয় হবে প্রায় ৩ হাজার ৫০০ কোটি টাকা। এখানে হরপ্পা গঠনশৈলীর ও জীবনযাত্রার উপর নির্ভর করে চারটি পার্ক গড়ে তোলা হবে। এর মধ্যে স্মারক পার্ক, সমুদ্র পার্ক, জলবায়ু বিষয়ক পার্ক এবং বিনোদনমূলক পার্ক থাকবে। গড়ে তোলা হবে বিশ্বের দীর্ঘতম লাইটহাউস সংগ্রহশালা।
PG/PM/SB
(
রেলমন্ত্রক
কোচের জন্য নতুন প্রযুক্তি
নয়াদিল্লি, ২৫ মার্চ, ২০২২
ভারতীয় রেল তার চাহিদা অনুসারে কোচের জন্য নতুন প্রযুক্তি ব্যবহার করে। ইতিমধ্যে এলএইচবি প্রযুক্তি কাজে লাগিয়ে বিভিন্ন ট্রেনের কোচ তৈরি করা হচ্ছে।
এছাড়াওঃ
১) বন্দে ভারত ট্রেনের জন্য দেশীয় প্রযুক্তি ব্যবহার করে রেলের কোচ তৈরি করা হচ্ছে।
২) আইজিবিটি-ভিত্তিক প্রযুক্তির মাধ্যমে ৪৪টি বন্দে ভারত ট্রেন তৈরি করার জন্য ভারতীয় রেল বরাত দিয়েছে। এছাড়াও, আর ৫৫টি বন্দে ভারত ট্রেন তৈরি করার জন্য বরাতের প্রস্তুতি চলছে।
৩) ভারতীয় রেল ইতিমধ্যেই জ্বালানি সাশ্রয়ী আরো ৪০০টি বন্দে ভারত ট্রেন তৈরির পরিকল্পনা করছে। এ ব্যাপারে চূড়ান্ত সিদ্ধান্ত শীঘ্রই নেওয়া হবে।
৪) রায়বেরিলির মডার্ন কোচ ফ্যাক্টরি দক্ষিণ কোরিয়ার মেসার্স ডাউনসিস-এর সঙ্গে প্রযুক্তি হস্তান্তরের চুক্তি স্বাক্ষর করেছে। এই চুক্তির ফলে প্যাসেঞ্জার ট্রেনের জন্য অ্যালুমিনিয়ামের কোচ তৈরি করা হবে।
বর্তমানে আইসিএফ-এর তৈরি রেক ৭৫০ জোড়া মেল এবং এক্সপ্রেস ট্রেনে ব্যবহার করা হয়। স্বচ্ছ ভারত মিশনের আওতায় ভারতীয় রেল সব কামরায় জৈব শৌচালয়ের ব্যবস্থা করেছে। এর ফলে, এখন আর বর্জ্য পদার্থ রেলের ট্র্যাকের ওপর ফেলা হয় না। এছাড়াও বর্তমানে প্রায় ১,৪৫০টি কোচে ভ্যাকুয়াম ফ্ল্যাশিং সিস্টেমের ব্যবস্থা করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন রেল, যোগাযোগ, বৈদ্যুতিন ও তথ্যপ্রযুক্তি মন্ত্রী শ্রী অশ্বিনী বৈষ্ণব।
CG/CB/DM/
(Visitor Counter : 77
অর্থমন্ত্রক
নাগরিক কেন্দ্রিক সংস্কার রূপায়ণের জন্য রাজ্যগুলির সময়সীমা ২০২১ সালের ১৫ ফেব্রুয়ারি পর্যন্ত বাড়ানো হয়েছে
নতুন দিল্লী, ১৬ ডিসেম্বর, ২০২০
অর্থ মন্ত্রকের অধীন ব্যয় বিভাগের পক্ষ থেকে নাগরিক কেন্দ্রিক সংস্কার রূপায়ণের জন্য রাজ্যগুলির সময়সীমা ২০২১ সালের ১৫ ফেব্রুয়ারি পর্যন্ত বৃদ্ধি করা হয়েছে। বিভিন্ন ক্ষেত্রে সংস্কার মূলক সুবিধাগুলি রাজ্য সরকার এই সময়ের মধ্যে করতে পারবে। ইতিমধ্যেই ভারত সরকার রাজ্যগুলির দ্বারা সংস্কারের জন্য চারটি ক্ষেত্রকে চিহ্নিত করেছে।
এগুলি হচ্ছে- এক জাতি এক রেশন কার্ড পদ্ধতির বাস্তবায়ন।
ব্যবসা সংস্কারের সহজতা।
নগরকেন্দ্রিক স্থানীয় সংস্থা ও উপযোগী মূলক সংস্কার।
বিদ্যুৎ খাতে সংস্কার।
এই বিষয়গুলি নিয়ে ইতিমধ্যেই রাজ্যগুলিকে গত ১৭ মে বিশদে জানানো হয়েছে।
এইসব সংস্কার রাজ্যগুলি সফলভাবে সমাপ্ত করলে দুটি সুবিধা পাওয়ার যোগ্য হয়ে উঠবে। সংস্কার সম্পন্ন করার জন্য তারা গ্রস স্টেটস ডোমেস্টিক প্রডাক্ট বা জি এস ডি পি-র ০.২৫ শতাংশের সমতুল্য ঋণ গ্রহণের সুবিধা পাবে। এই সুবিধার আওতায় চারটি সংস্কার সমাপ্তির পর রাজ্যগুলি ২.১৪ লক্ষ কোটি টাকা পর্যন্ত অতিরিক্ত ঋণ নিতে পারবে।
কোভিড জনিত অতিমারির পরিপ্রেক্ষিতে কেন্দ্র গত মে মাসে সিদ্ধান্ত নেয় যে, জিএসডিপি খাতে রাজ্যগুলিকে ঋণ নেওয়ার পরিমাণ ২ শতাংশ বৃদ্ধি করা হবে। এই সিদ্ধান্ত নেওয়ার পিছনে লক্ষ্য ছিল রাজ্যগুলিকে ৪.২৭ লক্ষ কোটি টাকার অতিরিক্ত আর্থিক সংস্থান জোগাড় করতে সক্ষম করা। যার মূল উদ্দেশ্য ছিল বিভিন্ন নাগরিক কেন্দ্রিক ক্ষেত্রে রাজ্যগুলিকে সংস্কারের পথে যাওয়ার জন্য উদ্বুদ্ধ করা।
অন্যদিকে, চারটি সংস্কারের মধ্যে তিনটি সম্পূর্ণ করা রাজ্যগুলির ক্ষেত্রে দ্বিতীয় সুবিধা হল, মূলধন ব্যয়ের জন্য রাজ্যগুলিকে আর্থিক সহায়তা প্রকল্পের অধীনে অতিরিক্ত তহবিলের যোগান দেওয়া। এই প্রকল্পের আওতায় রাজ্যগুলির জন্য ২ হাজার কোটি টাকা ব্যয় করা হয়েছে, যারা কমপক্ষে তিনটি নির্ধারিত সংস্কার সম্পন্ন করবে তাদের জন্য।
আত্মনির্ভর ভারতের অঙ্গ হিসাবে গত ১২ অক্টোবর কেন্দ্রীয় অর্থমন্ত্রী এই প্রকল্পের কথা ঘোষণা করেন। যার উদ্দেশ্য, কোভিড জনিত পরিস্থিতিতে রাজ্যগুলিকে আর্থিক মন্দা কাটানোর সুযোগ করে দেওয়া। সরকার এই খাতে ১২ হাজার কোটি টাকা বরাদ্দ করেছিল।
এ পর্যন্ত ৯টি রাজ্য 'এক জাতি এক রেশন কার্ড' ব্যবস্থার লাগু করতে সক্ষম হয়েছে। অন্যদিকে, চারটি রাজ্য ব্যবসায়ীক সংস্কার সম্পন্ন করতে পেরেছে। কেবল একটি রাজ্য নগর কেন্দ্রিক সংস্থার সংস্কার সম্পন্ন করেছে। এইসব রাজ্যকে ৪০,২৫১ কোটি টাকা অতিরিক্ত ঋণ গ্রহণের অনুমতি দেওয়া হয়েছে। এর ফলে অন্য রাজ্যগুলিকেও দ্রুত সংস্কার প্রক্রিয়াটি সম্পন্ন করার জন্য উদ্বুদ্ধ করবে।
বিদ্যুৎমন্ত্রক
কেন্দ্রীয় বিদ্যুৎ ও পুনর্নবীকরণ দপ্তরের মন্ত্রী রাজ্যগুলির সঙ্গে পর্যালোচনা, পরিকল্পনা এবং পর্যবেক্ষণ বৈঠকে পৌরোহিত্য করেছেন
নতুন দিল্লি, ১৮ ডিসেম্বর, ২০২১
কেন্দ্রীয় বিদ্যুৎ ও পুনর্নবীকরণ দপ্তরের মন্ত্রী শ্রী আর কে সিং শুক্রবার  রাজ্য ও কেন্দ্রশাসিত অঞ্চলগুলির বিদ্যুৎ/ শক্তি দপ্তরের অতিরিক্ত মুখ্যসচিব এবং প্রধান সচিব, বিদ্যুৎ ক্ষেত্রে যুক্ত রাষ্ট্রায়ত্ত সংস্থাগুলির মুখ্য কার্য-নির্বাহী আধিকারিক/ পরিচালন আধিকারিকদের সঙ্গে একটি পর্যালোচনা, পরিকল্পনা ও পর্যবেক্ষণ বৈঠকে পৌরোহিত্য করেছেন। এই বৈঠকে বিদ্যুৎ প্রতিমন্ত্রী শ্রী কৃষাণ পাল গুর্জর এবং পুনর্নবীকরণ মন্ত্রকের প্রতিমন্ত্রী শ্রী ভগবন্ত খুবা, বিদ্যুৎ ও পুনর্নবীকরণ মন্ত্রকের সচিব সহ অন্য শীর্ষ আধিকারিকরা উপস্থিত ছিলেন।
শ্রী আর কে সিং বৈঠকে জানান যে, বর্তমান সরকার বিদ্যুৎ ক্ষেত্রকে এগিয়ে নিয়ে যেতে তৎপর। দেশে উদ্বৃত্ত বিদ্যুৎ রয়েছে। সমগ্র দেশকে একটি গ্রিডে যুক্ত করার কাজ চলছে। পাশাপাশি বিদ্যুৎ বন্টন ব্যবস্থাপনাকে আরও শক্তিশালী করে তোলার প্রয়াস নেওয়া হয়েছে। এই পদক্ষেপগুলি গ্রহণ করার ফলে গ্রামীণ এলাকায় ২২ ঘণ্টা এবং শহরাঞ্চলে প্রায় ২৩ ঘণ্টা ৫০ মিনিট বিদ্যুৎ সংযোগ অব্যাহত রয়েছে। সরকার সাশ্রয়ী মূল্যে সপ্তাহে সাত দিন ২৪ ঘণ্টা বিদ্যুৎ সরবরাহ নিশ্চিত করার লক্ষ্যমাত্রা নিয়েছে বলেও তিনি জানান।
শ্রী সিং জানান, দেশের অর্থনীতিতে বিদ্যুতের যোগান একটি গুরুত্বপূর্ণ ভূমিকা পালন করে থাকে। সরকারের উদ্দেশ্যই হলো দেশের নাগরিকদের জন্য বিশ্বমানের পরিষেবা ও সুবিধা প্রদান করা। এই ক্ষেত্রের উন্নয়নকে এগিয়ে নিয়ে যাওয়ার পাশাপাশি আগামী প্রজন্মের জন্য পরিবেশ সুরক্ষায় দেশে সবুজ শক্তি ক্ষেত্রে পরিবর্তন আনার প্রয়োজন হয়েছে। কৃষকদের জন্য অতিরিক্ত আয় এবং সাশ্রয়ী মূল্যে বিদ্যুৎ পৌঁছে দিতে কেন্দ্রীয় সরকার ‘পিএম-কুসুম’-এর মতো একাধিক প্রকল্পের ওপর জোর দিয়েছে। এই উদ্যোগ গ্রহণের ফলে পরিবেশের পাশাপাশি স্বচ্ছ্ব ও সবুজ শক্তি উৎপাদন ক্ষেত্র উপকৃত হবে। পরিবেশবান্ধব উপায়ে পর্যাপ্ত বিদ্যুৎ সরবরাহ নিশ্চিত করার জন্য পুনর্নবীকরণযোগ্য শক্তির ওপর সরকার বিশেষ গুরুত্ব দিয়েছে বলেও তিনি উল্লেখ করেন।
জিইএনসিও -এর ক্রমবর্ধমান অতরিক্ত বকেয়া নিয়েও এদিনের বৈঠকে আলোচনা হয়। বিদ্যুৎ বন্টন সংস্থাগুলিকে অবিলম্বে যথাযথ মিটার বসানো, বিল ব্যবস্থাপনাকে শক্তিশালী করা এবং বিদ্যুৎ অপচয় রোধ করার বিষয়ে ব্যবস্থা গ্রহণ করতেও পরামর্শ দেওয়া হয়। গ্রাহকদের সপ্তাহে সাত দিন ২৪ ঘণ্টা নিরবিচ্ছিন্ন বিদ্যুৎ সরবরাহের ওপরেও জোর দেওয়া হয়। কেন্দ্রীয় সরকার সম্প্রতি বিদ্যুৎ ক্ষেত্রে সংস্কার সাধনে বিশেষ উদ্যোগ নিয়েছে বলেও উল্লেখ করেন শ্রী সিং। বৈঠকে বিদ্যুৎ প্রতিমন্ত্রী কৃষাণ পাল গুর্জর সৌভাগ্য প্রকল্প দীন দয়াল উপাধ্যায় গ্রাম জ্যোতি যোজনা-এর অধীনে ১০০ শতাংশ বিদ্যুতায়নের লক্ষ্য অর্জনে রাজ্যগুলির প্রয়াস ও সহযোগিতার বিষয়ে উচ্ছ্বসিত প্রশংসা করেন। বিদ্যুত ক্ষেত্রে খরচ হ্রাস এবং উপভোক্তাদের উন্নত পরিষেবা দানের বিষয় নিয়েও এদিনের বৈঠকে আলোচনা হয়।
CG/SS/SKD/
(Visitor Counter : 99
মন্ত্রিসভারঅর্থনৈতিকবিষয়সংক্রান্তকমিটি
বিদ্যালয়গুলিতে কেন্দ্রীয় সহায়তাপুষ্ট পিএম পোষণ কর্মসূচি আরও পাঁচ বছর চালিয়ে যাওয়া/সংশোধন/পরিমার্জনের প্রস্তাবে মন্ত্রিসভার সায়
নয়াদিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে বিদ্যালয়গুলিতে কেন্দ্রীয় সহায়তাপুষ্ট পিএম পোষণ কর্মসূচি আরও পাঁচ বছর চালিয়ে যাওয়া/সংশোধন/পরিমার্জনের প্রস্তাব অনুমোদিত হয়েছে। এই কর্মসূচি ২০২১-২২ থেকে ২০২৫-২৬ পর্যন্ত আরও পাঁচ বছর চালিয়ে যেতে ৫৪ হাজার ৬১ কোটি ৭৩ লক্ষ টাকা খরচ হবে। এর মধ্যে কেন্দ্রীয় সরকার ৫৪ হাজার ৬১ কোটি ৭৩ লক্ষ টাকা এবং রাজ্য/কেন্দ্রশাসিত অঞ্চলগুলি ৩১ হাজার ৭৩৩ কোটি ১৭ লক্ষ টাকা ব্যয় বহন করবে। অবশ্য, খাদ্যশস্য খাতে কেন্দ্রীয় সরকার আরও প্রায় ৪৫ হাজার কোটি টাকার অতিরিক্ত ব্যয় বহন করবে। এর ফলে, প্রকল্প খাতে মোট বাজেট বরাদ্দের পরিমাণ দাঁড়াবে ১ লক্ষ ৩০ হাজার ৭৯৪ কোটি ৯০ লক্ষ টাকা।
কমিটির বৈঠকে আজ প্রধানমন্ত্রী পোষণ কর্মসূচিতে সরকারি ও সরকারি সহায়তাপ্রাপ্ত বিদ্যালয়গুলিতে ২০২১-২২ থেকে ২০২৫-২৬ পর্যন্ত রান্না করা গরম খাবার সরবরাহের প্রস্তাবটি অনুমোদিত হয়েছে। কেন্দ্রীয় সহায়তাপুষ্ট এই কর্মসূচির সুবিধা বিদ্যালয়ের প্রথম থেকে অষ্টম পর্যন্ত সমস্ত ছাত্রছাত্রী পেয়ে থাকে। উল্লেখ করা যেতে পারে, এই কর্মসূচি এতদিন পর্যন্ত মধ্যাহ্নকালীন আহার কর্মসূচি নামে পরিচিত ছিল।
প্রধানমন্ত্রী পোষণ কর্মসূচির আওতায় সারা দেশে সরকারি ও সরকারি সহায়তাপ্রাপ্ত ১১ লক্ষ ২০ হাজার বিদ্যালয়ের প্রায় ১১ কোটি ৮০ লক্ষ পড়ুয়া রান্না করা গরম খাবারের সুবিধা পাবে। ২০২০-২১ এ সরকার এই কর্মসূচিতে ২৪ হাজার কোটি টাকার বেশি খরচ করেছে। এর মধ্যে খাদ্যশস্য সংগ্রহ খাতে প্রায় ১১ হাজার ৫০০ কোটি টাকা খরচ হয়েছে। প্রধানমন্ত্রী পোষণ কর্মসূচির কার্যকরিতা আরও বাড়াতে একাধিক সিদ্ধান্ত নেওয়া হয়েছে। এর মধ্যে রয়েছে – সরকারি ও সরকারি সহায়তাপ্রাপ্ত বিদ্যালয় পড়ুয়াদের পাশাপাশি, প্রাক্-প্রাথমিক বিদ্যালয়ের ছাত্রছাত্রীদের নিয়ে আসা। ‘তিথি ভোজন’ উদ্যোগে উৎসাহিত করা হবে, যেখানে বিশেষ অনুষ্ঠান বা উৎসব উপলক্ষে সামুদায়িক অংশগ্রহণের মাধ্যমে পড়ুয়াদের বিশেষ খাবার দেওয়ার সংস্থান থাকছে। প্রকৃতি ও উদ্যান পালন সম্পর্কে শিশুদের বাস্তবিক অভিজ্ঞতা অর্জনে বিদ্যালয়ে নিউট্রিশন গার্ডেন গড়ে তোলায় অগ্রাধিকার দেওয়া হবে। উল্লেখ করা যেতে পারে, ৩ লক্ষেরও বেশি বিদ্যালয়ে নিউট্রিশন গার্ডেন বা পুষ্টি উদ্যান গড়ে তোলা হয়েছে। সমস্ত জেলার ক্ষেত্রেই এই কর্মসূচির সোশ্যাল অডিট বাধ্যতামূলক হচ্ছে। উন্নয়নে আগ্রহী জেলা সহ যে সমস্ত জেলায় রক্তাল্পতার প্রকোপ বেশি, সেখানে শিশুদের পরিপূরক পুষ্টির বিশেষ সংস্থান থাকছে। এই কর্মসূচি রূপায়ণে মহিলা স্বনির্ভর গোষ্ঠী এবং কৃষক উৎপাদন সংগঠনগুলিকে সামিল করতে উৎসাহিত করা হবে। স্থানীয়ভাবে উৎপাদিত শাকসব্জি দিয়ে খাবার তৈরির ওপর গুরুত্ব দেওয়া হবে। এর ফলে, স্থানীয় অর্থনীতির বিকাশ ঘটবে। এমনকি, স্থানীয়ভাবে উৎপাদিত শাকসব্জি ও অন্যান্য পৌঁষ্টিক উপাদান পড়ুয়াদের জন্য বিদ্যালয় থেকে দেওয়া খাবারে ব্যবহার করা হবে।
CG/BD/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৯৭ কোটি ১৪ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৮.০৭ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৬,৮৬২
দেশে সুস্পষ্টভাবে করোনায় আক্রান্তের সংখ্যা ২ লক্ষ ৩ হাজার ৬৭৮, যা দেশে মোট আক্রান্তের ০.৬০ শতাংশ
সাপ্তাহিক-ভিত্তিতে আক্রান্তের হার ১.৪২ শতাংশ, যা গত ১১২ দিন ৩ শতাংশের নীচে
নয়াদিল্লি, ১৫ অক্টোবর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৩০ লক্ষ ২৬ হাজার ৪৮৩। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৯৭ কোটি ১৪ লক্ষ ৩৮ হাজার ৫৫৩ ।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৫,৬৯৫
৯০,৬৬,১১৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৬১,১৪২
১,৫৪,৮৪,৮৪১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৯,১১,৬৪,৬৩২
১০,৮১,৭৯,৮৭৬
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৬,৭২,৩৫,৪৯০
৮,৫২,৮৩,৬৫৫
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,৫৪,৮৬,২৭৮
৬,০৮,০০,৮৩১
|
|
মোট
|
|
|
|
৯৭,১৪,৩৮,৫৫৩
দেশে গত ২৪ ঘণ্টায় আরোগ্যলাভ করেছেন ১৯,৩৯১ জন। এর ফলে, মহামারী শুরুর সময় থেকে মোট সুস্থতার সংখ্যা ৩ কোটি ৩৩ লক্ষ ৮২ হাজার ১০০।
একইভাবে, জাতীয়স্তরে সুস্থতার হার দাঁড়িয়েছে ৯৮.০৭ শতাংশ। এই হার ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১১০ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ১৬ হাজার ৮৬২ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৩ হাজার ৬৭৮, যা মোট আক্রান্তের ০.৬০ শতাংশ। সুস্পষ্টভাবে আক্রান্তের এই সংখ্যা গত ২১৬ দিনে সর্বনিম্ন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৮০ হাজার ১৪৮টি নমুনা পরীক্ষা হয়েছে। এর ফলে, সামগ্রিকভাবে নমুনা পরীক্ষার সংখ্যা দাঁড়িয়েছে ৫৮ কোটি ৮৮ লক্ষ ৪৪ হাজার ৬৭৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৪২ শতাংশ, যা গত ১১২ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.৪৩ শতাংশ। দৈনিক-ভিত্তিতে আক্রান্তের হার গত ৪৬ দিন ৩ শতাংশের নীচে রয়েছে এবং গত ১২৯ দিন ৫ শতাংশের নীচে।
CG/BD/DM/
(Visitor Counter : 112
প্রধানমন্ত্রীরদপ্তর
প্রধানমন্ত্রীর বারাণসী সফর ; শ্রী জগৎগুরু বিশ্বারাধ্য গুরুকুলের শতবার্ষিকী উদযাপনের সমাপ্তি অনুষ্ঠানে যোগ দিলেন
১৯টি ভাষায় শ্রী সিদ্ধান্ত শিখমনি গ্রন্হের অনুবাদ প্রকাশ
শ্রী সিদ্ধান্ত শিখমনি গ্রন্হের মোবাইল অ্যাপের সূচনা
নয়াদিল্লী, ১৬ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আজ উত্তরপ্রদেশের বারাণসী সফর করেন। তিনি সেখানে জনগমওয়াড়ি মঠে জগৎগুরু বিশ্বারাধ্য গুরুকুলের শতবার্ষিকী উদযাপনের সমাপ্তি অনুষ্ঠানে যোগ দেন।
এই অনুষ্ঠানে প্রধানমন্ত্রী শ্রী মোদী ১৯টি ভাষায় শ্রী সিদ্ধান্ত শিখমনি গ্রন্হের অনুবাদ প্রকাশ করেন। এছাড়াও সিদ্ধান্ত শিখমনি গ্রন্হের মোবাইল অ্যাপেরও সূচনা করেন তিনি। এক জনসভায় প্রধানমন্ত্রী বলেন, এটা অত্যন্ত তাৎপর্যপূর্ণ যে নতুন দশকের সূচনাতেই শ্রী জগৎগুরু বিশ্বারাধ্য গুরুকুলের শতবার্ষিকী উদযাপন অনুষ্ঠিত হচ্ছে। এই দশকটিই আরও একবার বিশ্বে একবিংশ শতাব্দীতে ভারতের ভূমিকাকে প্রতিষ্ঠিত করবে।
তিনি আরও বলেন, মোবাইল অ্যাপের মাধ্যমে শ্রী সিদ্ধান্ত শিখমনি গ্রন্হের ডিজিটাইজেশন তরুণ প্রজন্মকে সামিল এবং তাদেরকে দৈনন্দিন জীবনে উৎসাহিত করতে অনুপ্রাণিত করবে। শ্রী মোদী এই মোবাইল অ্যাপের মাধ্যমে শ্রী সিদ্ধান্ত শিখমনি গ্রন্হের উপর ভিত্তি করে বার্ষিক প্রশ্নোত্তর প্রতিযোগিতা আয়োজনের পরামর্শ দেন। ১৯টি ভাষায় এই গ্রন্হের অনুবাদের ফলে তা আরও বেশি সংখ্যক মানুষের কাছে পৌঁছে যাবে বলেও তিনি অভিমত প্রকাশ করেন।
প্রধানমন্ত্রী বলেন, ‘নাগরিক হিসেবে আমাদের আচরণ ভারতের ভবিষ্যৎ নির্ধারণ করবে, এক নতুন ভারতের দিশাও স্হির করবে।’ তিনি বলেন, সাধু-সন্তদের দেখানো পথ অনুসরণ করে, ‘আমরা আমাদের জীবনের প্রত্যাশাগুলি পূরণ এবং দেশ গঠনে পুরোদমে সহযোগিতা করতে পারি।’
পরিষ্কার-পরিচ্ছন্নতা বজায় রাখার ব্যাপারে সচেতনতা গড়ে তোলার ক্ষেত্রে এবং দেশের প্রতিটি প্রান্তে স্বচ্ছতা মিশনকে ছড়িয়ে দেওয়ার জন্য সাধারণ মানুষের অবদানের প্রশংসা করেন তিনি। প্রধানমন্ত্রী সাধারণ মানুষকে দেশে তৈরি পণ্য সামগ্রী ব্যবহারের আহ্বান জানান। জল-জীবন অভিযানকে সফল করে তোলার জন্য তিনি সকলকে এগিয়ে আসার পরামর্শ দেন।
প্রধানমন্ত্রী বলেন, গঙ্গা নদীর পরিষ্কার-পরিচ্ছন্নতা ও পুনরুজ্জীবনে লক্ষণীয় অগ্রগতি হয়েছে। সাধারণ মানুষের অংশগ্রহণের মাধ্যমে এই সাফল্য অর্জিত হয়েছে। নমামি গঙ্গে কর্মসূচির আওতায় ৭ হাজার কোটি টাকার একাধিক প্রকল্পের কাজ ইতিমধ্যেই শেষ হয়েছে এবং আরও ২১ হাজার কোটি টাকার বিভিন্ন প্রকল্পের কাজ চলছে।
রাম মন্দির নির্মাণে সম্প্রতি ‘শ্রী রাম জন্মভূমি তীর্থক্ষেত্র’ ট্রাস্ট গঠনের ঘোষণার কথা জানিয়ে প্রধানমন্ত্রী বলেন, এই ট্রাস্ট অযোধ্যায় শ্রী রাম মন্দির নির্মাণের কাজ দেখভাল করবে। সরকার এই ট্রাস্টকে ৬৭ একর জমি হস্তান্তরের সিদ্ধান্ত নিয়েছে বলেও প্রধানমন্ত্রী জানান।
CG/ BD/NS
(Visitor Counter : 79
আয়ুষ
গুজরাটের গান্ধীনগরে আয়োজিত বিশ্ব আয়ুষ সম্মেলনে আয়ুষ শেফ প্রতিযোগিতা এবং আয়ুর্বেদিক পণ্যের স্টলগুলিতে বহু মানুষ ভিড় জমিয়েছেন
নয়াদিল্লি, ২১ এপ্রিল, ২০২২
গুজরাটের গান্ধীনগরে তিনদিনব্যাপী আয়োজিত বিশ্ব আয়ুষ বিনিয়োগ ও উদ্ভাবন সম্মেলনে সাধারণ মানুষ উৎসাহ ও উদ্দীপনার সঙ্গে অংশ নিয়েছেন। অনুষ্ঠানের দ্বিতীয় দিনে বিভিন্ন আকর্ষণীয় প্রদর্শনী, স্টার্টআপ, আয়ুষ ক্ষেত্রে উদ্ভাবন সহ নানা বিষয়ে প্রদর্শনীর আয়োজন করা হয়। সেখানে মানুষের ভিড় ছিল চোখে পড়ার মতো। আয়ুষ আহার ও স্বাস্থ্যকর খাদ্যের বিষয়ে প্রচারের জন্য আয়োজিত আয়ুষ শেফ প্রতিযোগিতা দর্শকদের নজর কেড়েছে। এই প্রতিযোগিতায় ৩০ জন প্রতিযোগী অংশ নেন। সারা বিশ্বের ২০০ জন প্রতিযোগীর মধ্য থেকে এদের নির্বাচিত করা হয়। ‘পোষণের জন্য আহার’ – এই বিষয় ভাবনার আওতায় আয়ুষ শেফ প্রতিযোগিতায় ৬টি বিভাগ ছিল। প্রতিযোগিতায় বিজয়ীকে নগদ ১ লক্ষ টাকা, প্রথম ও দ্বিতীয় রানারআপকে যথাক্রমে ৭৫ এবং ৫০ হাজার টাকা পুরস্কার দেওয়া হয়। আয়ুষের মাধ্যমে সৌন্দর্য্যের বিষয়ে প্রচারে প্রসাধনী পণ্য ও আয়ুর্বেদিক সৌন্দর্যকে তুলে ধরার জন্য আয়োজিত প্রদর্শনীশালায় বহু মানুষের সমাগম হয়। আয়ুর্বেদিক চিকিৎসক বা বৈদ্যের সাহায্যে ‘নাড়ি পরীক্ষা’র ব্যবস্থা করা হয়েছিল। এর ডিজিটাল ফলাফলও সঙ্গে সঙ্গে পাওয়া যাচ্ছিল। এর পাশাপাশি, দ্বিতীয় দিনে গোলটেবিল বৈঠক ও আলোচনাসভার আয়োজন করা হয়। সেখানে বিশিষ্ট বক্তা ও বিশেষজ্ঞরা মতবিনিময় করেন।
CG/SS/SB
(Visitor Counter : 77
প্রধানমন্ত্রীরদপ্তর
উত্তর পূর্বাঞ্চলের প্রতিভাসম্পন্ন কারুশিল্পীদের জীবনযাত্রার মানোন্নয়নের লক্ষ্যে গৃহীত পিটিপি-এনইআর প্রকল্প একটি গুরুত্বপূর্ণ কর্মসূচি : প্রধানমন্ত্রী
নয়াদিল্লি, ১৯ এপ্রিল, ২০২৩
উত্তর পূর্বাঞ্চলের প্রতিভাসম্পন্ন কারুশিল্পীদের জীবনযাত্রার মানোন্নয়নের লক্ষ্যে গৃহীত পিটিপি-এনইআর প্রকল্প একটি গুরুত্বপূর্ণ কর্মসূচি বলে প্রধানমন্ত্রী শ্রী নরেন্দ্র মোদী মন্তব্য করেছেন। ওই এলাকার আদিবাসী কারুশিল্পীদের তৈরি পণ্যের বিপণন ও লজিস্টিক্স ব্যবস্থাপনার উন্নয়নে গৃহীত কর্মসূচিটি বাজারে এ সবের দৃশ্যমানতা ও বিপণনযোগ্যতা অনেকটাই বাড়িয়ে দেবে বলে তিনি মনে করেন।
ধারাবাহিক ট্যুইটে কেন্দ্রীয় আদিবাসী বিষয়ক মন্ত্রী অর্জুন মুন্ডা জানান যে পিটিপি-এনইআর আদিবাসী কারুশিল্পীদের তৈরি পণ্যের বিপণনে গতি এনে জীবিকার প্রশ্নে তাঁদের অনেক সুবিধা করে দেবে।
এর প্রতিক্রিয়ায় প্রধানমন্ত্রী ট্যুইটারে নিজের বক্তব্য জানান।
PG/AC/NS
(
প্রধানমন্ত্রীরদপ্তর
প্রধানমন্ত্রী গত ৮ বছরে যুব সম্প্রদায়ের উন্নয়নে সরকারের বিভিন্ন উদ্যোগের বিষয়ে বিস্তারিতভাবে জানিয়েছেন
নতুনদিল্লি, ১২ই জুন, ২০২২
প্রধানমন্ত্রী শ্রী নরেন্দ্র মোদী গত আট বছর ধরে যুব সম্প্রদায়ের জন্য সরকারের বিভিন্ন উদ্যোগের কথা বিস্তারিতভাবে জানিয়েছেন। তাঁর ওয়েবসাইট, নমো অ্যাপ ও মাই গভ-এ এই উদ্যোগগুলির বিষয়ে বিভিন্ন নিবন্ধ এবং ট্যুইট তিনি সকলের মধ্যে ভাগ করে নেন।
কয়েকটি ট্যুইট বার্তায় প্রধানমন্ত্রী বলেছেন,
“ভারতের যুবশক্তি আমাদের সবথেকে বড় শক্তি। দেশের উন্নয়নে আমাদের যুবক যুবতীরা গুরুত্বপূর্ণ অবদান রেখে থাকেন এবং বিভিন্ন ক্ষেত্রে উল্লেখযোগ্য ভূমিকা পালন করেন।
যুব সম্প্রদায়ের উন্নয়নে কিছু গুরুত্বপূর্ণ উদ্যোগ এই নিবন্ধগুলিতে তুলে ধরা হয়েছে।#8SaalYuvaShaktiKeNaam”
“যুব সম্প্রদায়ের স্বপ্নপূরণে এবং তাঁদের সম্ভাবনাকে কাজে লাগানোর জন্য আমাদের সরকার ৮ বছর ধরে নানা উদ্যোগ নিয়েছে। সেগুলির বিষয়ে জানতে…………
#8SaalYuvaShaktiKeNaam”
“ নিউ ইন্ডিয়ার ভিত হলেন, দেশের যুব সম্প্রদায়। গত আট বছর ধরে আমরা তাঁদের ক্ষমতায়নে সবধরণের উদ্যোগ গ্রহণ করেছি। নতুন শিক্ষা নীতি, IIT ও IIM তৈরি, নতুন নতুন স্টার্ট আপস ও ইউনিকর্ন খেলো ইন্ডিয়া— প্রতিটি ক্ষেত্রে যুব সম্প্রদায়ের সুবিধার জন্য গুরুত্বপূর্ণ বিভিন্ন উদ্যোগ নেওয়া হয়েছে”।
CG/CB/
(
প্রধানমন্ত্রীরদপ্তর
ক্রিডাই ইয়ুথকন – ২০১৯ – এ প্রধানমন্ত্রীর ভাষণ
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লির তালকোটরা স্টেডিয়ামে ক্রিডাই ইয়ুথকন – ২০১৯ উপলক্ষে আয়োজিত এক সমাবেশে ভাষণ দেন।
সমাবেশে প্রধানমন্ত্রী বলেন, ২০২২ সাল নাগাদ প্রত্যেক গৃহহীন ব্যক্তিকে নিজস্ব গৃহ প্রদানের লক্ষ্যে সরকার দ্রুতগতিতে কাজ করে চলেছে। প্রধানমন্ত্রী আবাস যোজনার মাধ্যমে দেড় কোটি গৃহ নির্মাণ করা হয়েছে। এর মধ্যে ১৫ লক্ষ বাড়ি শহরাঞ্চলের গরিবদের জন্য তৈরি করা হয়েছে। তিনি আরও জানান, বর্তমান সরকারের আওতায় গৃহ নির্মাণ থেকে গৃহ প্রদান সমগ্র প্রক্রিয়ায় স্বচ্ছতা বজায় রাখা হয়েছে। সদিচ্ছা নিয়ে যখন একটি সরকার নীতি প্রণয়ন করে, তখন স্বাভাবিকভাবেই দুর্নীতি দূর করা সম্ভব হয় এবং এর ভালো পরিণামও পাওয়া যায়।
শ্রী মোদী বলেন, রিয়েল এস্টেট নিয়ামক কর্তৃপক্ষ বা রেরা গ্রাহক ও রিয়েল এস্টেট ডেভেলপারদের মধ্যে আস্থার বন্ধনকে আরও মজবুত করেছে। এখনও পর্যন্ত ২৮টি রাজ্যে রেরা কার্যকর হয়েছে বলে জানিয়ে প্রধানমন্ত্রী বলেন, এই কর্তৃপক্ষের আওতায় ৩৫ হাজারেরও বেশি রিয়েল এস্টেট প্রোজেক্ট এবং ২৭ হাজার রিয়েল এস্টেট এজেন্ট নথিভুক্ত হয়েছেন। এছাড়াও, এই কর্তৃপক্ষের নিয়মনীতি মেনে লক্ষ লক্ষ আবাসন নির্মাণ হচ্ছে।
বিগত চার বছরে সহজে ব্যবসা-বাণিজ্যের অনুকূল পরিবেশ গড়ে তোলার ক্ষেত্রে লক্ষণীয় অগ্রগতির কথা উল্লেখ করে প্রধানমন্ত্রী বলেন, তাঁর সরকার ভারতে সহজে ব্যবসা-বাণিজ্যের অনুকূল বাতাবরণ গড়ে তোলা সুনিশ্চিত করতে অঙ্গীকারবদ্ধ। এ প্রসঙ্গে শ্রী মোদী আবাসন নির্মাণ সংক্রান্ত অনুমোদন সহ বিভিন্ন সরকারি ছাড়পত্র আগের তুলনায় এখন অনেক দ্রুত মঞ্জুর করা হচ্ছে বলেও জানান।
আবাসন শিল্প তথা গৃহ-ক্রেতাদের বিভিন্ন সুযোগ-সুবিধা প্রদানে কেন্দ্রীয় সরকারের গৃহীত কর ক্ষেত্রে সংস্কারের কথাও প্রধানমন্ত্রী উল্লেখ করেন। আবাসন নির্মাণের সঙ্গে যুক্ত বিভিন্ন সামগ্রীর ক্ষেত্রে জিএসটি’র হার কমানো হয়েছে। সদ্য অন্তর্বর্তী বাজেটে মধ্যবিত্ত শ্রেণীর জন্য আয়ের ক্ষেত্রে করের একাধিক সুবিধা দেওয়ার কথা ঘোষণা করা হয়েছে। বাজেট ঘোষিত উদ্যোগগুলি কার্যকর হলে আবাসন ক্ষেত্র ও গৃহ-ক্রেতারা উপকৃত হবেন বলে তিনি অভিমত প্রকাশ করেন।
সাধারণ মানুষের জন্য নিজস্ব বাড়ির স্বপ্ন পূরণে প্রধানমন্ত্রী ক্রিডাই-এর অবদানের প্রশংসা করেন। তিনি বলেন, ক্রিডাই ইয়ুথকন সম্মেলন এমন এক সময়ে আয়োজিত হচ্ছে, যখন ‘নতুন ভারত’ গড়ে উঠতে চলেছে। এই নতুন ভারত গঠনের দেশের যুবসম্প্রদায়ের গুরুত্বপূর্ণ ভূমিকা রয়েছে বলেও শ্রী মোদী অভিমত প্রকাশ করেন।
এর আগে প্রধানমন্ত্রী তালকোটরা স্টেডিয়ামে ক্রিডাই আয়োজিত এক প্রদর্শনীও ঘুরে দেখেন।
CG/BD/SB
(Visitor Counter : 97